Museum local da Vaz a Zorten
Il museum davart il vitg da purs e davart il lieu da cura dal Grischun central 

Purtret
En ils locals da l'anteriur ospizi da caputschins ed en la stalla appartegnenta documentescha il museum local da Vaz l'istorgia da la vischnanca sparpagliada da Vaz a maun da var 5000 objects. 

In punct central da la collecziun furma il 20avel tschientaner. Durant quest temp èn las aclas Lai e Valbella sa sviluppadas a lieus da cura, entant ch'ils vitgs Zorten e Muldain han mantegnì lur tempra agricula. Correspundentamain chattan ins en il museum tant objects da l'istorgia dal turissem sco er chaussas da l'agricultura. In'exposiziun permanenta sa deditgescha dentant er a la famiglia nobla dal temp medieval, ils baruns da Vaz. Colliada cun il museum local è la sala Parpan, in local d'art, nua ch'i vegnan preschentadas las ovras dal sculptur Ferdinand Parpan (1902-2004) sco er lavurs culturalas contemporanas.